โอ้โห! TVT ไตรมาส 2 กำไรพุ่งกว่า 500%
โอ้โห! TVT ไตรมาส 2 กำไรพุ่งกว่า 500% หรือมีกำไร 10.71 ลบ.จากปีก่อน 1.73 ลบ.แจงมีรายได้จากการบริการผลิตรายการป้อนช่องทีวีดิจิตอลเพิ่ม ส่วนงวด 6 เดือนมีกำไร 15.85 ลบ.จากที่ปีก่อนขาดทุน 12.64 ลบ.
14 ส.ค. 2558

บริษัท ทีวี ธันเดอร์ จำกัด (มหาชน) หรือ TVT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 10.71 ล้านบาท หรือมีกำไรสุทธิ 0.01 บาทต่อหุ้น เพิ่มขึ้น 518% จากช่วงเดียวกันของปีก่อนที่มีกำไรสุทธิ 1.73 ล้านบาท หรือมีกำไรสุทธิ 0.01 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 15.85 ล้านบาท หรือมีกำไรสุทธิ 0.02 บาทต่อหุ้น จากช่วงเดียวกันของปีก่อนที่ขาดทุนสุทธิ 12.64 ล้านบาท หรือมีกำไรต่อสุทธิ 0.11 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากมีรายได้จากการให้บริการ จากการขยายฐานรายได้การรับจ้างผลิตรายการเพื่อตอบสนองความต้องการของช่องทีวีดิจิตอล